| Čatisgar |
| --- |
| Čatisgar - छत्तीसगढ़ |
| Država: | Indija |
| Glavni grad: | Radžpur |
| Površina: | 135.194 km² |
| Stanovništvo: | 20.795.956 *(2001)* |
| Gustina stanovništva: | 108 stan./km² |
| Jezik: | hindi, čatisgar |
| Religija: |  |
| Veb-sajt: | www.chhattisgarh.nic.in  Arhivirano 2006-10-26 na Wayback Machine-u |
| Mapa |
| Položaj Čatisgara u Indiji |

**Čatisgar** je savezna država Indije sa površinom od 135.194 km² i 20.795.956 stanovnika (stanje: 1. jan. 2001). Čatigar je nastao 2000. od delova Madja Pradeša, u kojima se govori čatisgari jezik. Radžpur je glavni grad. Ime Čatisgar dolazi od "čatis" i "gar". što na hindsiju znači 36 i tvrđava, a predstavljalo je 36 prinčevskih državica iz starih vremena. Graniči se sa Madja Pradešom na severoistoku, Andra Pradešom na jugu, Orisom na istoku, Džarkandom na severoistoku i Utar Pradešom na severu.

Geografija
----------

Severni deo Čatisgara leži na ivici Indo-gangeske nizije. Reka Rihand je pritoka Ganga. Bazen Mahandi reke je odvojen od Indo-Gangske nizije pomoću Satpura planina i Čota Nagpur visoravni. Središnji deo države je plodna nizija reke Mahandi sa njenim pritokama. Južni deo države je na visoravni Dekan u području, gde se napaja reka Godovari i njena pritoka Indravati. Šume pokrivaju 45% države. Mahandi reka je jedna od najvećih reka Indije i potiče iz Čatisgara. Severni i južni deo države su brdoviti. Srednji deo je nizija. Klima je tipična za centralni deo Indije.

Istorija
--------

Oko 10. veka Radžputi su vladali u Tripuriju blizu Džabalpura. Ratanradža je osnovao Ratanpur i odatle je vladao 6 vekova Čatisgarom. Radžputi su sebe nazivali Hajhaja dinastija. Krajem 16. veka postaju vazali od Mogula. Marate su napale Čatisgar 1741. , a 1745. su svrgli zadnjeg Radžputa. Čatisgar postaje deo carstva Marata 1758. Period vladavine Marata bio je period nemira i loše vlasti. Vojska od Marata je pljačkala područje. Pod jednu vrstu vlasti Britanaca dolaze 1818. Potpuno postaje britanski 1854. Prvi rat za nezavisnost izbio je 1857. , a potakao ga je Naren Sing, Naren Sing je obešen i postao je mučenik i simbol čatisgarskog ponosa, 

Distrikti Čatisgara

Noviji razvoj
-------------

Velika je prisutnost naoružanih komunističkih pobunjenika zvanih naksaliti u južnom i severnom delu Čatisgara. Čatisgar je indijska država koja je najviše na udaru naksalita. 
Septembra 2005. 20 policajaca je ubijeno od mine, koju su postavili naksaliti, pobunjenici, koji su se udružili sa pobunjenicima u Nepalu. U februaru 2006. 55 civila je ubijeno od podmetanja bombi od strame Naksalita. U martu 13 civila je ubijeno od podmetanja mine pod džip. U aprilu 2006. odsečene su glave trinaestorici talaca, koje su izgleda držali Naksaliti.

Ekonomija
---------

Grad Korba je mesto gde se proizvodi dovoljno električne energije za nekoliko indijskih država. Tu se nalazi i velika fabrika aluminija. U Čatisgaru se nalazi i velika čeličana. A ruda gvožđa zadovoljava i čeličanu iz Čatisgara i nekoliko drugih indijskih država. Deo rudače se izvozi i u Japan.

### Najveći gradovi

(Prema popisu iz 2001.)

| Grad | Stanovnika |
| --- | --- |
| Raipur | 605.131 |
| Bilaj | 553.837 |
| Korba | 315.695 |
| Bilaspur | 265.178 |
| Durg | 231.182 |
| Radžnandgaon | 143.727 |
| Rajgar | 110.987 |
| Čirmiri | 91.312 |
| Čaroda | 87.170 |
|

Vanjske poveznice
-----------------

***Chhattisgarh*** na Wikimedijinoj ostavi

* Čatisgar छत्तीसगढ़

| * p
* r
* u
Države i teritorije Indije Indija |
| --- |
| Države | 
Andhra Pradesh • Arunachal Pradesh • Assam • Bihar • Chhattisgarh • Goa • Gujarat • Haryana • Himachal Pradesh • Jammu i Kashmir • Jharkhand • Karnataka • Kerala • Madhya Pradesh • Maharashtra • Manipur • Meghalaya • Mizoram • Nagaland • Orissa • Punjab • Rajasthan • Sikkim • Tamil Nadu • Tripura • Uttarakhand • Uttar Pradesh • Zapadni Bengal
 | Karta država i teritorija Indije |
| Unijske teritorije | 
Andamanski i Nikobarski Otoci • Chandigarh • Dadra i Nagar Haveli • Teritorij nacionalnog glavnog grada Delhi • Daman i Diu • Lakshadweep • Pondicherry
 |